ประกาศคณะกรรมการป้องกันและปราบปรามการทุจริตแห่งชาติ

เรื่อง กําหนดตําแหน่งของเจ้าพนักงานของรัฐซึ่งจะต้องยื่นบัญชีทรัพย์สินและหนี้สิน

ตามมาตรา 103 (ฉบับที่ 2)

พ.ศ. 2561

-----------------------------

          โดยที่คําสั่งหัวหน้าคณะรักษาความสงบแห่งชาติ ที่ 21/2561 เรื่อง การแก้ไขเพิ่มเติมกฎหมายประกอบรัฐธรรมนูญว่าด้วยการป้องกันและปราบปรามการทุจริต ข้อ 1 แก้ไขพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 มาตรา 4 ในส่วนนิยามคําว่า "ผู้ดํารงตําแหน่งระดับสูง" ส่งผลให้ตําแหน่งกรรมการของหน่วยงานอื่นของรัฐ ไม่อยู่ในนิยาม "ผู้ดํารงตําแหน่งระดับสูง" และกรรมการของหน่วยงานอื่นของรัฐตามประกาศคณะกรรมการการป้องกันและปราบปรามการทุจริตแห่งชาติ เรื่อง กําหนดตําแหน่งของผู้มีหน้าที่ยื่นบัญชีทรัพย์สินและหนี้สินตามมาตรา 106 พ.ศ. 2561 ข้อ 4 (7) 7.8 ไม่มีหน้าที่ยื่นบัญชีทรัพย์สินและหนี้สินต่อคณะกรรมการ ป.ป.ช. จึงมีความจําเป็นต้องกําหนดตําแหน่งกรรมการของหน่วยงานอื่นของรัฐบางตําแหน่งซึ่งเคยมีหน้าที่ยื่นบัญชีทรัพย์สินและหนี้สินอยู่เดิมตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 ให้ยังคงมีหน้าที่ยื่นบัญชีทรัพย์สินและหนี้สินต่อคณะกรรมการป.ป.ช. ต่อไปตามมาตรา 103

          อาศัยอํานาจตามความในมาตรา 28 (2) ประกอบมาตรา 103 แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 คณะกรรมการป้องกันและปราบปรามการทุจริตแห่งชาติจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศคณะกรรมการป้องกันและปราบปรามการทุจริตแห่งชาติ เรื่อง กําหนดตําแหน่งของเจ้าพนักงานของรัฐซึ่งจะต้องยื่นบัญชีทรัพย์สินและหนี้สินตามมาตรา 103 (ฉบับที่ 2) พ.ศ. 2561”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ยกเลิกความใน 23.6 ของข้อ 4 (23) แห่งประกาศคณะกรรมการป้องกันและปราบปรามการทุจริตแห่งชาติ เรื่อง กําหนดตําแหน่งของเจ้าพนักงานของรัฐซึ่งจะต้องยื่นบัญชีทรัพย์สินและหนี้สินตามมาตรา 103 พ.ศ. 2561 และให้ใช้ความต่อไปนี้แทน

          "23.6 สํานักงานมาตรฐานผลิตภัณฑ์อุตสาหกรรม

                    23.6.1 รองเลขาธิการ"


ข้อ ๔ ให้ยกเลิกความใน (26) ของข้อ 4 แห่งประกาศคณะกรรมการป้องกันและปราบปรามการทุจริตแห่งชาติ เรื่อง กําหนดตําแหน่งของเจ้าพนักงานของรัฐซึ่งจะต้องยื่นบัญชีทรัพย์สินและหนี้สินตามมาตรา 103 พ.ศ. 2561 และให้ใช้ความต่อไปนี้แทน

          "(26) ธนาคารแห่งประเทศไทย

                    26.1 ประธานกรรมการ รองประธานกรรมการ และกรรมการธนาคารแห่งประเทศไทย

                    26.2 รองผู้ว่าการธนาคารแห่งประเทศไทย"


ข้อ ๕ ให้ยกเลิกความใน (27) ของข้อ 4 แห่งประกาศคณะกรรมการป้องกันและปราบปรามการทุจริตแห่งชาติ เรื่อง กําหนดตําแหน่งของเจ้าพนักงานของรัฐซึ่งจะต้องยื่นบัญชีทรัพย์สินและหนี้สินตามมาตรา 103 พ.ศ. 2561 และให้ใช้ความต่อไปนี้แทน

          "(27) สํานักงานคณะกรรมการกํากับหลักทรัพย์และตลาดหลักทรัพย์

                    27.1 ประธานกรรมการและกรรมการกํากับหลักทรัพย์และตลาดหลักทรัพย์

                    27.2 รองเลขาธิการสานักงานคณะกรรมการกํากับหลักทรัพย์และตลาดหลักทรัพย์"


ข้อ ๖ ให้ยกเลิกความใน (28) ของข้อ 4 แห่งประกาศคณะกรรมการป้องกันและปราบปรามการทุจริตแห่งชาติ เรื่อง กําหนดตําแหน่งของเจ้าพนักงานของรัฐซึ่งจะต้องยื่นบัญชีทรัพย์สินและหนี้สินตามมาตรา 103 พ.ศ. 2561 และให้ใช้ความต่อไปนี้แทน

          "(28) สํานักงานคณะกรรมกรกํากับและส่งเสริมการประกอบธุรกิจประกันภัย

                    28.1 ประธานกรรมการและกรรมการกํากับและส่งเสริมการประกอบธุรกิจประกันภัย 

                    28.2 รองเลขาธิการคณะกรรมการกํากับและส่งเสริมการประกอบธุรกิจประกันภัย"


ข้อ ๗ การยื่นบัญชีทรัพย์สินและหนี้สินของผู้ดํารงตําแหน่งดังต่อไปนี้ ที่ได้ยื่นต่อคณะกรรมการ ป.ป.ช. ไว้แล้วตามประกาศคณะกรรมการป้องกันและปราบปรามการทุจริตแห่งชาติ เรื่อง กําหนดตําแหน่งของผู้มีหน้าที่ยื่นบัญชีทรัพย์สินและหนี้สินตามมาตรา 102 พ.ศ. 2561 ให้ถือว่าเป็นการยื่นตามประกาศนี้

          (1) ประธานกรรมการ รองประธานกรรมการ และกรรมการธนาคารแห่งประเทศไทย

          (2) ประธานกรรมการและกรรมการกํากับหลักทรัพย์และตลาดหลักทรัพย์

          (3) ประธานกรรมการและกรรมการกํากับและส่งเสริมการประกอบธุรกิจประกันภัย


ผู้มีอํานาจลงนาม - ประกาศ ณ วันที่ 28 ธันวาคม พ.ศ. 2561

 

พลตํารวจเอก วัชรพล ประสารราชกิจ

ประธานกรรมการป้องกันและปราบปรามการทุจริตแห่งชาติ